
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 922 

21 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Προγράμματος Μεταπτυχιακών Σπου¬ 
δών του Τμήματος Μαθηματικών του Αριστοτε- 

λείου Πανεπιστημίου Θεσσαλονίκης. 1 

Καθορισμός μιας έδρας Σχολικού Συμβούλου Δευτε¬ 
ροβάθμιας Εκπαίδευσης. 2 

Τροποποίηση ορίων μονίμου Καταφυγίου άγριας ζωής 
στις θέσεις «Πηγή Βουτσάνι - Τσελεμεντές - Χαλί - 
Κατσούνι» νήσου Καλύμνου Νομού Δωδεκανήσου, 

Περιφέρειας Νοτίου Αιγαίου. 3 

Σύσταση στο Δήμο Λέρου, Ν. Δωδεκανήσου Νομικού 
Προσώπου, με την επωνυμία: Σχολική Επιτροπή 
Νηπιαγωγείου Αλίντων Λέρου. 4 


Κατάργηση της Ενιαίας Σχολικής Επιτροπής του Δη¬ 
μοτικού Σχολείου και Νηπιαγωγείου Αλίντων Λέρου 
και σύσταση στο Δήμο Λέρου Ν. Δωδεκανήσου Νο¬ 
μικού Προσώπου, με την επωνυμία «Σχολική Επι¬ 


τροπή Δημοτικού Σχολείου Αλίντων Λέρου». 5 

Ψήφιση Οργανισμού Εσωτερικής Υπηρεσίας (ΟΕΥ) 
του ΝΠΔΔ με την επωνυμία «Δημοτικό Λιμενικό Τα¬ 
μείο Πάτμου». 6 


ΑΠΟΦΑΣΕΙ Σ 

Αριθ. 24268/Β7 (1) 

Τροποποίηση Προγράμματος Μεταπτυχιακών Σπουδών 
του Τμήματος Μαθηματικών του Αριστοτελείου Πανε¬ 
πιστημίου Θεσσαλονίκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας.και άλλες δια¬ 

τάξεις» και του άρθρου 5 παρ. 12γτου Ν.2916/2001 (ΦΕΚ 
114τ.Α') «Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής». 


2. Τις διατάξεις του άρθρου 29 Α'του Ν. 1558/1985 (ΦΕΚ 
137 τ.Α') «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του Ν. 2081/1992 (ΦΕΚ 

154 τ.Α') «Ρύθμιση του θεσμού των επιμελητηρίων.και 

άλλες διατάξεις» και αντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38τ.Α') «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

3. Τηνυπ’ αριθ. 37876/ΣΤ5 (ΦΕΚ608τ. Β726.4.2004) κοι¬ 
νή απόφαση του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με την διάταξη της παραγράφου 
4 του άρθρου 1 του Ν. 2469/1997 (ΦΕΚ 38 τ.Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

5. Τις υπ’ αρ. Β7/16868/28.3.2002 (ΦΕΚ428/Β/8.4.2002) 
και 5637/Β7/21.4.2003 (ΦΕΚ 575/Β/12.5.2003) υπουργι¬ 
κές αποφάσεις. 

6. Το απόσπασμα πρακτικού της Γ. Σ. Ε. Σ. του τμήματος 
Μαθηματικών (συνεδρία 78η/ 3.7.2003) 

7. Το απόσπασμα πρακτικού της Συγκλήτου Ειδικής 
Σύνθεσης (συνεδρία 88η/25.2.2004), αποφασίζουμε: 

Τροποποιούμε την υπ’ αρ. Β7/16868/28.3.2002 υπουρ¬ 
γική απόφαση (ΦΕΚ 428Β/8.4.2002) «Έγκριση Προγράμ¬ 
ματος Μεταπτυχιακών Σπουδών του Τμήματος Μαθημα¬ 
τικών του Αριστοτελείου Πανεπιστημίου Θεσσαλονίκης» 
όπως αυτή τροποποιήθηκε με την αρ. Β7/5637/21.4.2003 
(ΦΕΚ 575/Β/12.5.2003) υπουργική απόφαση, ως εξής: 

Στο άρθρο 4 «Κατηγορίες πτυχιούχων» προστίθεται στο 
τέλος της παραγράφου η πρόταση: 

Οι πτυχιούχοι των ανωτέρω κατηγοριών, οι οποίοι ερ¬ 
γάζονται, μπορούν να ενταχθούν σε ειδική κατηγορία φοι¬ 
τητών μερικής παρακολούθησης, ύστερα από εισήγηση 
της Γ.Σ.Ε.Σ. 

Στο άρθρο 5 «Χρονική διάρκεια» προστίθεται δεύτερη 
παράγραφος, ως ακολούθως: 

Για τα Μεταπτυχιακά Διπλώματα Ειδίκευσης των φοιτη¬ 
τών που θα ενταχθούν στην κατηγορία «φοιτητών μερικής 
παρακολούθησης» η χρονική διάρκεια ορίζεται σε τέσσε¬ 
ρα (4) διδακτικά εξάμηνα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο άρθρο 6 «Πρόγραμμα μαθημάτων» στο τέλος του 
Κεφαλαίου «Προϋποθέσεις για την απόκτηση ΜΔΕ» προ¬ 
στίθεται η ακόλουθη παράγραφος: 

Οι φοιτητές μερικής παρακολούθησης μπορούν να δη¬ 
λώσουν το πολύ δύο μαθήματα ανά εξάμηνο. Ο μέγιστος 
χρόνος για την περάτωση των σπουδών για τους φοιτητές 
αυτής της κατηγορίας είναι οκτώ εξάμηνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μάίου 2004 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. Υ-39/48746/Δ2 (2) 

Καθορισμός μιας έδρας Σχολικού Συμβούλου Δευτερο¬ 
βάθμιας Εκπαίδευσης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις 

α) των παραγράφων 2 και 3 του άρθρου 3, της παρα¬ 
γράφου 2 του άρθρου 6 και της παραγράφου 2 του άρ¬ 
θρου 10του Ν. 1304/1982 (ΦΕΚ 144τ.Α'). 

β) της παραγράφου 6 του άρθρου 57 του Ν. 1566/1985 
(ΦΕΚ 167 τ.Α'). 

2. Το Π.Δ 28/2004 «Αύξηση και κατανομή θέσεων Σχολι¬ 
κών Συμβούλων προσχολικής Αγωγής και Δευτεροβάθ¬ 
μιας Εκπαίδευσης» (ΦΕΚ 125τ.Α'). 

3. Την υπ’ αριθμ. Υ16/13887/δ2/9.2.2004 απόφαση «Κα¬ 
θορισμός της έδρας Σχολικών Συμβούλων προσχολικής 
Αγωγής και Δευτεροβάθμιας Εκπαίδευσης» (ΦΕΚ 284 τ. Β'). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, 

5. Την υπ’ αριθμ. 37876/ΣΤ5/2004 απόφαση «Καθορι¬ 
σμός αρμοδιοτήτων Υφυπουργών του ΥΠΕΠΘ» (ΦΕΚ 608 
τ. Β'), αποφασίζουμε: 

Συμπληρώνουμε την υπ’ αριθμ. Υ16/13887/Δ2/9.2.2004 
(ΦΕΚ 284 τ.Β') απόφαση και καθορίζουμε την έδρα ενός 
Σχολικού Συμβούλου Δευτεροβάθμιας Εκπαίδευσης, η 
θέση του οποίου συστήθηκε με το Π.Δ. 28/2004 (ΦΕΚ 25 
τ.Α'), ως εξής: 

Κλάδος ΠΕ16 Μουσικών 

Έδρα ενός Σχολικού Συμβούλου στη Διεύθ. ΔΈ. Πει¬ 
ραιά (Περιφερειακή Διεύθυνση Εκπαίδευσης Αττικής). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 5541/π.ε. (3) 

Τροποποίηση ορίων μονίμου Καταφυγίου άγριας ζωής 
στις θέσεις «Πηγή Βουτσάνι - Τσελεμεντές - Χαλί - Κα- 
τσούνι νήσου Καλύμνου Νομού Δωδεκανήσου, Περι¬ 
φέρειας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού κώδικος». 


2. Τις διατάξεις του Ν.Δ. 996/1971 «Περί αντικαταστά- 
σεως και συμπληρώσεως διατάξεωντινώντου Νομοθετι¬ 
κού Διατάγματος 86/1969 «Περί Δασικού Κώδικος» και 
κωδικοποιήσεως...». 

3. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1969». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/1969 «Δασικός Κώδιξ» (ΦΕΚ 7Α), του Ν. 
2637/ 1998 «Σύσταση Οργανισμού Πιστοποίησης κ.λ.π.», 
(ΦΕΚ 200Α71996), με το οποίο τροποποιήθηκαν τα άρθρα 
253 και 254 του Ν.Δ. 86/1969, όπως αυτά αντικαταστάθη- 
καν από τα άρθρα 3 και 4 του Ν. 177/1975 (ΦΕΚ205 Α ). 

5. Την υπ’ αριθμ. 414 985/29.11.1985 (ΦΕΚ 757/Β7 
18.12.1985) κοινή απόφαση των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις 366599/16.12.1996 (ΦΕΚ 1188/Β731. 
12.1990) και 294283/23.12.1997 (ΦΕΚ 68/Β74.2.1998), 
κοινές αποφάσεις των Υπουργών Εθνικής Οικονομίας και 
Γεωργίας. 

6. Την υπ’αριθμ. πρ. 3369/2.9.1999 α πόφαση του 
Γεν. Γραμμ. Περιφ. Ν. Αιγαίου για την τροποποίηση μονί¬ 
μου καταφυγίου άγριας ζωής στις θέσεις Πηγή Βουτσάνι 
Τσελεμεντές - Χαλί - Κατσούνι Δήμου Καλύμνου, Νομού 
Δωδ/σου. 

7. Την υπ’ αριθμ. 89880/1506/31.3.2000 εγκύκλιο Δ/γή 
του Γενικού Διευθυντού Δασών και Φ.Π. «περί καταφυ¬ 
γίων άγριας ζωής». 

8. Τις διατάξεις του Ν. 2218/1994 (ΦΕΚ 90Α') Τδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π., όπως αυτές συ¬ 
μπληρώθηκαν με τις διατάξεις του Ν. 2240/1994 (ΦΕΚ 
153 Α ), «Συμπλήρωση διατάξεων για την Νομαρχιακή Αυ¬ 
τοδιοίκηση κ.λπ.». 

9. Τις διατάξειςτου Ν. 2503/1997 (ΦΕΚ 107/Α) «Διοίκη¬ 
ση, Οργάνωση, Στελέχωση της Περιφέρειας κ.λ.π. 

10. Την από 22.4.2004 έκθεση - εισήγηση του Δασονο¬ 
μείου Καλύμνου με εισήγηση της Δασοπόνου Ζιαζιά 
Άννας για την ανάγκη τροποποίησης των ορίων του κα¬ 
ταφυγίου άγριας ζωής στις θέσεις «Πηγή Βουτσάνι Τσε¬ 
λεμεντές - Χαλί -Κατσούνι» νήσου Καλύμνου Νομού Δω¬ 
δεκανήσου της Περιφέρειας μας για τους λόγους που 
αναλυτικά αναφέρονται σ’ αυτήν. 

11. Την σύμφωνη γνώμη και την προφορική εισήγηση 
του Διευθυντή Δασών Δωδεκανήσου. 

12. Το γεγονός ότι η τροποποίηση των ορίων του κατα¬ 
φυγίου κρίνεται απαραίτητη επειδή: στα δυτικά όρια του 
καταφυγίου, υπάρχουν ανθρωπογενείς επιδράσεις όπως 
δημιουργία ΧΥΤΑ με αποτέλεσμα να εκλείπουν επιστημο¬ 
νικοί λόγοι που να επιτρέπουν τη συνέχιση του τμήματος 
αυτού ως καταφυγίου άγριας ζωής, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις « Αγ. Θεολόγος - Χαλί» νήσου Κα¬ 
λύμνου Νομού Δωδεκανήσου και ελαττώνουμε την έκτα¬ 
ση του κατά .. .2.667... στρ. (από 5.500 στρ. σε .. .2.833... 
στρέμματα). 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Δωδεκανήσου σχεδιάγραμμα, που επισυνάπτεται στην 
παρούσα, ορίζεται ως εξής: αρχίζει από το ρέμα Αγ. Ιω¬ 
άννης Θεολόγος, συναντά τον ασφαλτόδρομο Βαθύ -Χώ¬ 
ρα Καλύμνου - Πόθια. Λαμβάνει ως όριο του καταφυγίου 

αυτόν και με κατεύθυνση προς την Πόθια συνεχίζει φθά- 
νοντας στη διασταύρωση του δρόμου που ενώνει την Χα- 
λή με τον ασφαλτόδρομο και συναντά παλαιό κτιστό τοί¬ 
χο, ύψους 2 περίπου μέτρων, τον οποίο παίρνουμε ως 
όριο και κατευθυνόμαστε προς την θάλασσα όπου και 
σταματά ο κτιστός τοίχος φθάνοντας ως την παραλία. 
Ακολουθούμε την παραλία μέχρι που συναντάμε το ρέμα 
Αγ. Ιωάννης Θεολόγος όπου και η αφετηρία. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε 
είδους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό ή ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών μό¬ 
νον από τη Δασική Υπηρεσία. Με απόφασή μας, που θα 
δημοσιευθεί στην Εφημερίδα της Κυβερνήσεως, μπορεί 
να απαγορευτεί ή να τεθούν όροι ή περιορισμοί στην 


άσκηση της αλιείας, γεωργίας, βοσκής, υλοτομίας, χρή¬ 
σης των φυτοπροστατευτικών προϊόντων και της συλλο¬ 
γής και κοπής αρωματικών, βαφικών, αρτυματικών, με¬ 
λισσοκομιών, ανθοκομικών, διακοσμητικών φυτών για 
εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, στους δημοτικούς και κοινοτικούς υπαλ¬ 
λήλους (άρθρο 289 παρ. 1 Ν.Δ. 86/1969) και τις Κυνηγετι¬ 
κές Οργανώσεις, οι δε παραβάτες τιμωρούνται με τις ποι¬ 
νές που προβλέπονται από τις διατάξεις της Δασικής Νο¬ 
μοθεσίας (παρ. 9 και 18 του αρθρ. 287 Ν.Δ. 86/1969 και 
της αριθμ. 414985/29.11.1985 [ΦΕΚ 757/Β /18.12.1985] 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρι¬ 
σης της άγριας πτηνοπανίδας», όπως αυτή τροποποιή¬ 
θηκε και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύ- 
σεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 29 Απριλίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΚΑΤΑΦΥΓΙΟ ΑΓΡΙΑΣ ΖΩΗΣ 

Ετη θέση " Αγ. θεολόγου - Χαλί", Περιφέρειας Νήσβο Καλύμνου, 

Ν. Δωδ/νήσου 


(Ανήκει στην αριθ. -2004 απόφαση του Γεν. Γραμμ. 

Περιφέρειας Ν. Αιγαίου) 

Αριθ. 4583 (4) 

Σύσταση στο Δήμο Λερού, Ν.Δωδεκανήσου Νομικού Προ¬ 
σώπου, με την επωνυμία: Σχολική Επιτροπή Νηπιαγω¬ 
γείου Αλίντων Λερού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) τωνπαρ. 8-15του άρθρου 5του Ν. 1894/1990 «Γιατην 
Ακαδημία Αθηνών και άλλες εκπαιδευτικές διατάξεις» (τ. Α' 
110) και β) του άρθρου 203 του Δημοτικού και Κοινοτικού 
Κώδικα Π.Δ. 410/1995 (τ. Α' 231). 

2. Τις διατάξεις των άρθρων 7, 9, 11, 12 και 18 του 
Ν. 2503/1997. 

3. Τις διατάξεις του άρθρου 1 του Ν. 2081/1992 και του 
άρθρου 1 του Ν. 2469/1997. 

4. Τις διατάξειςτου άρθρου 1 του Ν. 2647/1998. 

5. Το υπ’ αριθμ. ΦΕΚ597/Β71.8.1991, με το οποίο συστή- 
θηκε η «Ενιαία Σχολική Επιτροπή του Δημοτικού Σχολείου 
και Νηπιαγωγείου Αλίντων Λερού». 

6. Την υπ’ αριθμ. 4699/Β/29.8.97 (ΦΕΚ 891/τ.Β/9.10.97) 
απόφαση του Γενικού Γραμματέα Περιφέρειας Νοτίου Αι¬ 
γαίου "Περί μεταβίβασης δικαιώματος υπογραφής στους 
ΠροϊστάμενουςΔ/νσεων και Τμημάτων της Γ ενικής Δ/νσης 
της Περιφέρειας στο Νομό Δωδ/σου». 

7. Την υπ’ αριθμ. 110/2004 απόφαση του Δημοτικού Συμ¬ 
βουλίου Δήμου Λέρου, αποφασίζουμε: 

1. Συστήνουμε στο Δήμο Λέρου, Νομού Δωδεκανήσου, 
Νομικό Πρόσωπο με την επωνυμία: «Σχολική Επιτροπή Νη¬ 
πιαγωγείου Αλίντων Λέρου». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης αγοράς αναλωσίμων 
υλικών κλπ. 

• Η αμοιβή καθαριστριών. 

• Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

• Η εισήγηση προς τις αντίστοιχες Διευθύνσεις Πρωτο¬ 
βάθμιας και Δευτεροβάθμιας Εκπαίδευσης γιατον εφοδια¬ 
σμό από τον Οργανισμό Σχολικών Κτιρίων με έπιπλα και 
εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία για τις σχολικές βιβλιοθήκες. 

• Η διαχείριση των εσόδων από την ενδεχόμενη εκμε¬ 
τάλλευση κυλικείων και 

• Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

3. Πόροι της Σχολικής Επιτροπής είναι: 

• Η ετήσια επιχορήγηση του Δήμου. 

• Η ετήσια επιχορήγηση του Κράτους. 

• Κάθε είδους εισφορές, δωρεές, κληρονομιές, κληρο¬ 
δοσίες. 

• Εισπράξεις από το αντίτιμο των παρεχόμενων πραγμά¬ 
των ή υπηρεσιών. 

• Πρόσοδοι από την περιουσία του. 

4. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται δαπάνη σε 
βάρος του προϋπολογισμού του Δήμου Λέρου, για το οι¬ 
κονομικό έτος 2004, ύψους 5.000 ευρώ, η οποία προέρ¬ 
χεται από ίδιος πόρους του οικείου Δήμου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 7 Μάίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. 4582 (5) 

Κατάργηση της Ενιαίας Σχολικής Επιτροπής του Δημοτι¬ 
κού Σχολείου και Νηπιαγωγείου Αλίντων Λέρου και σύ¬ 
σταση στο Δήμο Λέρου Ν. Δωδεκανήσου Νομικού 
Προσώπου, με την επωνυμία «Σχολική Επιτροπή Δη¬ 
μοτικού Σχολείου Αλίντων Λέρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) των παρ. 8 - 15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις (τ. ΑΊ10) και β) του άρθρου 203 του Δη¬ 
μοτικού και Κοινοτικού Κώδικα Π.Δ. 410/1995 (τ. Α' 231). 

2. Τις διατάξεις των άρθρων 7, 9, 11, 12 και 18 του Ν. 
2503/1997. 

3. Τις διατάξεις του άρθρου 1 του Ν. 2081/92 και του άρ¬ 
θρου 1 του Ν. 2469/1997. 

4. Τις διατάξεις του άρθρου 1 του Ν. 2647/1998. 

5. Το αριθμ. ΦΕΚ 597/τ. Β'/1.8.1991, με το οποίο συστή- 
θηκε η "Ενιαία Σχολική Επιτροπή του Δημοτικού Σχολείου 
και Νηπιαγωγείου Αλίντων Λέρου". 

6. Την υπ’ αριθμ. 4699/Β/29.8.1997 (ΦΕΚ 891/Β/9.10. 
1997) απόφαση του Γενικού Γ ραμματέα Περιφέρειας Νο¬ 
τίου Αιγαίου "Περί μεταβίβασης δικαιώματος υπογραφής 
στους Προϊστάμενους Δ/νσεων και Τμημάτων της Γ ενικής 
Δ/νσης της Περιφέρειας στο Νομό Δωδ/σου. 

7. Την υπ’ αριθμ. 109/2004 απόφαση του Δημοτικού Συμ¬ 
βουλίου Δήμου Λέρου, αποφασίζουμε: 

1. Καταργούμε την ενιαία Σχολική επιτροπή του Δημοτι¬ 
κού Σχολείου και Νηπιαγωγείου Αλίντων Λέρου. 

2. Συστήνουμε στο Δήμο Λέρου, Νομού Δωδεκανήσου, 
Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου Αλίντων Λέρου». 

3. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης αγοράς αναλωσίμων 
υλικών κ.λπ. 

• Η αμοιβή καθαριστριών. 

• Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

• Η εισήγηση προς τις αντίστοιχες Διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων με έπιπλα 
και εξοπλιστικά είδη και από το Υπουργείο Εθνικής Παι¬ 
δείας και θρησκευμάτων με βιβλία για τις σχολικές βι¬ 
βλιοθήκες. 

• Η διαχείριση των εσόδων από την ενδεχόμενη εκμε¬ 
τάλλευση κυλικείων και 

• Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

4. Πόροι της Σχολικής Επιτροπής είναι: 

• Η ετήσια επιχορήγηση του Δήμου. 

• Η ετήσια επιχορήγηση του Κράτους. 

• Κάθε είδους εισφορές, δωρεές, κληρονομιές, κληρο¬ 
δοσίες. 

• Εισπράξεις από το αντίτιμο των παρεχόμενων πραγμά¬ 
των ή υπηρεσιών. 

• Πρόσοδοι από τηνπεριουσίατου. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

6. Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Λέρου, για το οικονο¬ 
μικό έτος 2004, ύψους 5.000 ευρώ, η οποία προέρχεται 
από πόρους του οικείου Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 5 Μάίου 2004 

Με εντολή Γενικού Γραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

Αριθ. οικ. 4445 (6) 

Ψήφιση Οργανισμού Εσωτερικής Υπηρεσίας (ΟΕΥ) του 
ΝΠΔΔ με την επωνυμία «Δημοτικό Λιμενικό Ταμείο Πά- 
τμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 28 του Ν. 2738/1999, όπως 
αντικαταστήθηκε με τις διατάξεις του άρθρου 11 του 
Ν.2839/2000. 

2. Τις διατάξεις του άρθρου 12 του Ν. 1188/1981, όπως 
αντικαταστήθηκε μετηνπαρ. 5του άρθρου 8του Ν. 2307/ 
1995. 

3. Τις διατάξεις του Ν. 1586/1986 και του Ν. 2190/1994. 

4. Τις διατάξεις του Π. Δ/τος 50/2002. 

5. Το Π.Δ. 203/2003 - ΦΕΚ159/τ. Α716.7.2001, με το οποίο 
συστήθηκετο Δημοτικό Λιμενικό Ταμείο Πάτμου. 

6. Τις υπ’ αριθμ. 149/2003 και 28/2004 αποφάσεις του Δη¬ 
μοτικού Συμβουλίου Δήμου Πάτμου. 

7. Το υπ’ αριθμ. 10/02.4.2004 Πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου. 

8. Την υπ’ αριθμ. 4699/Β/29.8.1997 (ΦΕΚ891/Β/9.10.1997) 
απόφαση του Γ ενικού Γ ραμματέα Περιφέρειας Νοτίου Αι¬ 
γαίου "Περί μεταβίβασης δικαιώματος υπογραφής στους 
Προϊστάμενους Δ/νσεων και Τ μημάτωντης Γ ενικής Δ/νσης 
της Περιφέρειας στο Νομό Δωδ/σου, αποφασίζουμε: 

Εγκρίνουμε την κατάρτιση και ψήφιση του Οργανισμού 
Εσωτερικής Υπηρεσίας του Δημοτικού Λιμενικού Ταμείου 
Πάτμου ως εξής: 

ΚΕΦΑΛΑΙΟ Α: 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο 1 

Οι υπηρεσίες του Δημοτικού Λιμενικού Ταμείου Πάτμου 
διαρθρώνονται όπως ακόλουθα: 

1. Γ ραφείο Νομικών Υποθέσεων. 

2. Τμήμα Διοικητικών και Οικονομικών Υπηρεσιών. 

3. Τμήμα Τεχνικών Υπηρεσιών. 

Άρθρο 2 

Οι αυτοτελείς οργανικές μονάδες του άρθρου 1 συγκρο¬ 
τούνται από τα παρακάτω επιμέρους τμήματα ή γραφεία 
με τις αντίστοιχα αναφερόμενες αρμοδιότητες το καθένα: 


1. Γ ραφείο Νομικών Υποθέσεων 

1.1. Γ ραφείο Νομικού Συμβούλου 

Το γραφείο αυτό διευθύνει ο Νομικός Σύμβουλος του 
Νομικού Προσώπου, στις αρμοδιότητες του οποίου είναι 
κάθε νομικό θέμα που απασχολεί την υπηρεσία, όπως εν¬ 
δεικτικά εξώδικα δικαστικά έγγραφα, παραστάσεις σε κά¬ 
θε είδους Δικαστήρια για την προάσπιση των συμφερό- 
ντωντου Νομικού Προσώπου, γνωμοδοτήσεις για κάθε νο¬ 
μικής φύσης ζήτημα, επεξεργασία από νομικής άποψης 
συμβολαίων, διακηρύξεων, συμβάσεων κλπ. Τηρεί επίσης 
αρχείο νομικών υποθέσεων. 

2. Τμήμα Διοικητικών και Οικονομικών υπηρεσιών 

Αποτελείται από τα παρακάτω λειτουργικά γραφεία: 

2.1. Γ ραφείο Διοικητικών υπηρεσιών 

Χειρίζεται όλα τα θέματα διοικητικής φύσεως του Νομι¬ 
κού Προσώπου και της λειτουργίας του Διοικητικού του 
Συμβουλίου. 

Φροντίζει για την τήρηση και παρακολούθηση της ισχύ- 
ουσας κάθε φορά Νομοθεσίας, σχετικά με την υπηρεσιακή 
και συνταξιοδοτική κατάσταση του προσωπικού. 

Χειρίζεται όλα τα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυψη 
τωναναγκώντου Νομικού Προσώπου. Επίσης θέματα σχε¬ 
τικά με τις τοποθετήσεις, μετατάξεις, αξιολογήσεις, απο¬ 
σπάσεις, συντάξεις, αδειών κλπ. που αφορούν το προσω¬ 
πικό οποιοσδήποτε σχέσης εργασίας. 

Τηρεί και ενημερώνει του ατομικούς φακέλους του προ¬ 
σωπικού και μεριμνά για τη χορήγηση βεβαιώσεων πλην 
φορολογικών. 

Επιμελείται της παραλαβής, πρωτοκόλλησης και διανο¬ 
μής κάθε εισερχομένου και εξερχόμενου εγγράφου και τη¬ 
ρεί αρχείο αλληλογραφίας. 

Μεριμνά για την δακτυλογράφηση και αναπαραγωγή εγ¬ 
γράφων και εντύπων. 

Μεριμνά για την λειτουργία του Τηλεφωνικού Κέντρου, 
των τηλετύπων και λοιπών μέσων επικοινωνίας. 

Μεριμνά για την φύλαξη των κτιρίων, εγκαταστάσεων και 
μηχανημάτων που ανήκουν στην κυριότητα του Νομικού 
Προσώπου. 

Μεριμνά για την καθαριότητα των κτιρίων του Δημ. Λιμε¬ 
νικού Ταμείου. 

Παρακολουθεί και διεκπεραιώνει θέματα των ΠΣΕΑ. 

Δέχεται και εξετάζει παράπονα πολιτών, και φροντίζει για 
την έγκαιρη πληροφόρησή τους για θέματα που τους αφο¬ 
ρούν. 

Η βεβαίωση από τον Προϊστάμενο ή τον νόμιμο αναπλη¬ 
ρωτή του της ακρίβειας αντιγράφων, φωτογραφιών ή φω¬ 
τοτυπιών οποιωνδήποτε εγγράφων, με την επίδειξη του 
πρωτοτύπου ή ακριβούς αντιγράφου, καθώς και η βεβαίω¬ 
ση του γνήσιου της υπογραφής του προσωπικού και των 
πολιτών. 

Διεξάγει κάθε υπηρεσία που του ανατίθεται από τον Πρό¬ 
εδρο ή το Δ.Σ.ή από διάταξη νόμου που δεν έχει προβλε- 
φθεί ανωτέρω εφόσον δεν υπάγεται στην αρμοδιότητα άλ¬ 
λου γραφείου. 

2.2. Γ ραφείο Οικονομικών Υπηρεσιών. 

2.2.1. Γραφείο εσόδων - εξόδων- περιουσίας- διαχείρι¬ 
σης υλικού. 

Καταρτίζει σχέδιο προϋπολογισμού το οποίο εισηγείται 
ο Πρόεδρος στο Διοικητικό Συμβούλιο μέσα στις προθε¬ 
σμίες του Δ. Κ.Κ. 

Παρακολουθεί την εξέλιξη του προϋπολογισμού και ει- 
σηγείται τυχόν αναμορφώσεις του. 

Τηρεί φάκελο για κάθε ακίνητο ιδιοκτησίας του Νομικού 
Προσώπου που περιέχει όλα τα στοιχεία που θεμελιώνουν 
τα επί του ακινήτου δικαιώματα. 

Διαχειρίζεται τα πάσης φύσεως υλικά όλων των υπηρε¬ 
σιών του ΝΠΔΔ. 

Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων επι¬ 
τροπών. 

Εισηγείται και διεκπεραιώνει τη διαδικασία για την μί¬ 
σθωση ή εκμίσθωση ακινήτων. 

Επιμελείται την εκκαθάριση και εντολή πληρωμών κάθε 
δαπάνης, αφού ελεγχθεί η νομιμότητα και πληρότητα των 
δικαιολογητικών και διενεργεί κάθε είδους λογιστικές εγ¬ 
γραφές στα λογιστικά βιβλία. 

Εκδίδει τα χρηματικά εντάλματα πληρωμής κάθε δαπά¬ 
νης, τις μισθοδοτικές καταστάσεις προσωπικού και τηρεί 
μισθολογικά αρχεία πάσης φύσεως προσωπικού. 

Μεριμνά για την είσπραξη κάθε εσόδου του Νομικού 
Προσώπου. 

Καταρτίζει σε συνεργασία με το Ταμείο τον απολογισμό 
Εσόδων - Εξόδων. 

Συγκεντρώνει άλατα αιτήματα που αναφέρονται σε προ¬ 
μήθειες και διεξάγει τις από το νόμο προβλεπόμενες διαδι¬ 
κασίες για την πραγματοποίησή τους. 

Χειρίζεται όλα τα θέματα που έχουν σχέση με την εκμε¬ 
τάλλευση των χώρων δικαιοδοσίας και μέσων που ανήκουν 
στο ΝΠΔΔ καθώς και για την παροχή υπηρεσιών σε πλοία 
και τρίτους, και βεβαιώνει τα αντίστοιχα δικαιώματα. 

Επίσης, εκτελεί και κάθε πρόσθετη εργασία που του ανα¬ 
τίθεται από τον Πρόεδρο ή το Δ.Σ. ή από διάταξη νόμου, 
που δεν έχει προβλεφθεί παραπάνω και δεν ανήκει στην 
αρμοδιότητα άλλης οργανικής μονάδας. 

2.2.2. Γραφείο Ειδικής Ταμειακής Υπηρεσίας. 

Η Ειδική Ταμειακή Υπηρεσία, τελεί υπό την άμεση επο- 
πτεία των αρμοδίων οργάνων του ΝΠΔΔ. Διεξάγει την τα¬ 
μειακή υπηρεσία αυτού, με προσωπική ευθύνη του Ταμεία 
και των εισπρακτορικών οργάνων. Με απόφαση του Προέ¬ 
δρου του Δ.Σ. ανατίθενται τα καθήκοντα ταμία και εισπρα- 
κτόρων σε υπαλλήλους του ΝΠΔΔ. Καθήκοντα και αρμο¬ 
διότητες της υπηρεσίας αυτής είναι: 

Η διαμόρφωση και παρακολούθηση των ταμειακών προ¬ 
γραμμάτων με τη συνεχή παρακολούθηση των υποχρεώ¬ 
σεων και αναμενόμενων εισπράξεων. 

Η παραλαβή των Χρηματικών Ενταλμάτωνπληρωμών και 
διενέργεια των πληρωμών προς τους δικαιούχους, μετά 
από έλεγχο των απαιτούμενων από την Νομοθεσία δικαιο- 
λογητικών καθώς και των επιπρόσθετων, που ορίζει ο νό¬ 
μος ότι πρέπει να προσκομίζουν (φορολογική ενημερότη¬ 
τα, ασφαλιστική κλπ.). 

Η καταγραφή των διενεργούμενων πληρωμών σύμφωνα 
με τις ισχύουσες διατάξεις και διαδικασίες. 

Μεριμνά για την απόδοση των κάθε φύσης κρατήσεων 
υπέρ τρίτων. 

Η διενέργεια εισπράξεων οφειλών, έκδοση αντίστοιχων 
γραμματίων είσπραξης και σχετική ενημέρωση του περιο¬ 
δικού αρχείου οφειλετών κατά οφειλέτη. 

Η παρακολούθηση της εξόφλησης των υποχρεώσεων 
των οφειλετών, και ενημέρωση του γραφείου εσόδων-εξό- 
δων για τις καθυστερούμενες οφειλές. 

Η κατάρτιση των περιοδικών καταστάσεων προς πληρω¬ 
μή καθώς και πληρωθέντων εξόδων. 


Η παραλαβή των βεβαιωτικών καταλόγων των υπόχρεων 
και των αντίστοιχων οφειλομένων στο ΝΠΔΔ ποσών κατά 
κατηγορία προσόδου. Η έκδοση και μέριμνα για την κοινο¬ 
ποίηση ατομικών ή ειδικών προσκλήσεων προς τους οφει¬ 
λέτες. 

Η αρχική ενημέρωση περιοδικού αρχείου οφειλετών κα¬ 
τά οφειλέτη, όπου αναγράφονται τα οφειλόμενα ποσά κα¬ 
τά κατηγορία προσόδου. 

Η τήρηση των διαδικασιών, αρχείων και γενικά λογαρια- 
σμώντου λογιστικού συστήματος του ΝΠΔΔ που αφορούν 
τα εισπρακτέα και τα πραγματοποιηθέντα έσοδα του 
ΝΠΔΔ, σύμφωνα με τις ισχύουσες διαδικασίες. 

Η κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

Η τήρηση φυσικού ταμείου στα γραφεία του ΝΠΔΔ. 

Η διενέργεια χρηματικών δοσοληψιών με τις Τράπεζες. 

Η τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του ΝΠΔΔ. Παρο¬ 
χή κάθε είδους στοιχείων που ζητούνται από Δημόσιες- 
Ελεγκτικές υπηρεσίες σύμφωνα με τις διαδικασίες που 
εκάστοτε ισχύουν. 

Κάθε άλλη εργασία που ανατίθεται από τον Πρόεδρο ή το 
Διοικητικό Συμβούλιο ή προβλέπεται από διάταξη νόμου 
και δεν έχει προβλεφθεί στον Οργανισμό αυτό, εφόσον δεν 
ανήκει στην αρμοδιότητα άλλου γραφείου. 

2.2.3. ΓΡΑΦΕΙΟ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ ΣΤΟΙ¬ 
ΧΕΙΩΝ. 

Αρμοδιότητες του γραφείου αυτού είναι η κάλυψη των 
μηχανογραφικών αναγκών του ΝΠΔΔ, η λειτουργία, εκμε¬ 
τάλλευση και συντήρηση του εξοπλισμού καθώς και η υπο¬ 
στήριξη σε εξειδικευμένους τομείς της ηλεκτρονικής πλη¬ 
ροφορικής. Εισηγείται τις αναγκαίες προμήθειες και τις 
προδιαγραφές τους σε ό,τι αφορά συστήματα και προ¬ 
γράμματα πληροφορικής, βάσει των οποίων συντάσσονται 
οι αναγκαίες μελέτες από το τεχνικό τμήμα. Τηρεί ακόμη 
μητρώο και αρχείο σε ό,τι αφορά τα συστήματα πληροφο¬ 
ρικής. 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αποτελείται από τα παρακάτω επιμέρους λειτουργικά 
γραφεία: 

3.1. ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΜΕΛΕΤΩΝ - ΕΠΙ¬ 
ΒΛΕΨΗΣ ΕΡΓΩΝ 

Η εκπόνηση του προγράμματος ανάπτυξης των εγκατα- 
στάσεωντων χώρων δικαιοδοσίας του Λιμενικού Ταμείου. 

Ο χειρισμός των θεμάτων που αφορούν τις ζώνες του λι¬ 
μένα καθώς και θεμάτων ρυμοτομίας, χωροταξίας και 
απαλλοτριώσεων. 

Η εκπόνηση των τεχνοοικονομικών μελετών έργων υπο¬ 
δομής και κτιρίων. 

Η αποτύπωση των έργων και εγκαταστάσεων του λιμένα. 

Η λειτουργία σχεδιαστηρίου. 

Η δημοπράτηση, παρακολούθηση, επίβλεψη, λειτουρ¬ 
γία, παραλαβή, συντήρηση, ανακαίνιση και επισκευή των 
έργων και κάθε φύσεως εγκαταστάσεων του ΝΠΔΔ. 

Η εκτέλεση μικρών έργων με αυτεπιστασία μετά από 
απόφαση του ΔΣ. 

Η επιμέλεια του πρασίνου στις περιοχές δικαιοδοσίας 
του ΝΠΔΔ. 

Η εκπόνηση κανονισμών χρήσης των έργων και εγκατα¬ 
στάσεων του νομικού προσώπου. 

Η τήρηση και ενημέρωση αρχείου έργων (Μελετών, στοι¬ 
χείων κατασκευής, συντήρησης, επισκευής έργων υποδο¬ 
μής και κτιρίων και κόστους αυτών). 

Κάθε άλλη εργασία που ανατίθεται από τον Πρόεδρο ή το 
ΔΣ ή από διάταξη νόμου και δεν έχει προβλεφθεί στον ορ¬ 
γανισμό αυτό, εφόσον δεν ανάγεται στον κύκλο καθηκό¬ 
ντων άλλου γραφείου. 

3.2. ΓΡΑΦΕΙΟ ΗΛΕΚΤΡΟΜΗΧ/ΚΩΝ ΕΡΓΩΝ ΚΑΙ ΣΥΝ/ΣΗΣ 
Μ ΗΧ/ΤΩΝ 

Η εκπόνηση προγράμματος και μελετών ανάπτυξης και 
ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσεως 
ηλεκτρομηχανολογικού και ηλεκτρονικού εξοπλισμού. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 
εξοπλισμού, εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολογικού, 
ηλεκτρονικού εξοπλισμού εκτός συστημάτων πληροφορι¬ 
κής που ανήκει στο αντίστοιχο γραφείο του Τμήματος Διοι- 
κητικών-Οικονομικών Υπηρεσιών, μηχανημάτων και εγκα¬ 
ταστάσεων και κόστους αυτών. 

3.3. ΓΡΑΦΕΙΟ ΚΑΘΑΡΙΟΤΗΤΑΣ 

Μεριμνά για την καθαριότητα και ευπρεπισμό των κοινό¬ 
χρηστων χώρων, (χερσαία και θαλάσσια ζώνη), αρμοδιό¬ 
τητας του Δημοτικού Λιμενικού Ταμείου. 

ΚΕΦΑΛΑΙΟ Β' 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ, Γ και Β (καταληκτικός). 

Τα προσόντα διορισμού στις θέσεις αυτές είναι τα προ- 
βλεπόμενα από το ΠΔ 50/2001, καθώς και εκείνα που μπο¬ 
ρεί να ορίζονται μετηνπροκήρυξη πλήρωσης θέσεων μετά 
από αίτημα και σχετική έγκριση του , σύμφωνα με την ισχύ- 
ουσα κάθε φορά νομοθεσία. 

Οι θέσεις που προβλέπονται ανά κατηγορία και κλάδο εί¬ 


ναι οι ακόλουθες: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος Θέσεις 

ΠΕ Οικονομικών ή Διοικητικών 1 

ΠΕ Πολιτικών Μηχανικών 1 

Σύνολο 2 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΤΕ Τεχνολόγων Μηχανολόγων Μηχανικών 1 

Σύνολο 1 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΔΕ Διοικητικών 1 

ΔΕ Πληροφορικής 1 

Σύνολο 2 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΥΕ Κλητήρας γενικών καθηκόντων 1 

ΥΕ Προσωπικό καθαριότητας 1 

Σύνολο 2 

Άρθρο 4 


ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 
ΟΡΙΣΜΕΝΟΥ ΧΡΟΝΟΥ 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/1994, όπως έχουν 
τροποποιηθεί και ισχύουν σήμερα ή με τις αντίστοιχες δια¬ 
τάξεις που τυχόν θα αντικαταστήσουν τις προαναφερόμε- 
νες. 

Άρθρο 5 

ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία (1) θέση δικηγόρου. 

Προσόν διορισμού ορίζεται η άδεια δικηγορίας παρ’ 
Εφέταις. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 

Άρθρο 6 

Οι προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/1994 όπως ισχύουν ή με τις διατάξεις που τυ¬ 
χόν θα τις αντικαταστήσουν. 

Οι κλάδοι, των οποίων οι υπάλληλοι κρίνονται για την κα¬ 
τάληψη θέσεων προϊσταμένων των οργανικών μονάδων 
του οργανισμού αυτού είναι οι ακόλουθοι (παρ.15 άρθρου 
36του Ν. 2190/1994): 

Του Τμήματος Διοικητικών και Οικονομικών Υπηρεσιών, 
προΐσταται υπάλληλος κλάδου ΠΕ Οικονομικού ή Διοικητι¬ 
κού και ελλείψει αυτού υπάλληλος του κλάδου ΤΕ Διοικητι- 
κού-Λογιστικού ή Πληροφορικής. 

Του τμήματος τεχνικών υπηρεσιών προΐσταται υπάλλη¬ 
λος κλάδου ΠΕ πολιτικών μηχανικών ή ΠΕ μηχανολόγων 
ηλεκτρολόγων μηχανικών και ελλείψει αυτού Υπάλληλος 
του κλάδου ΤΕ Τεχνολόγων Ηλεκτρολόγων Μηχανικών. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 7 

Το προσωπικό που θα υπηρετεί την ημερομηνία κατάρ¬ 
γησης του Λιμενικού Ταμείου Δωδεκανήσου και επιθυμεί, 
θα μεταφερθεί και θα ενταχθεί στις προβλεπόμενες αντί¬ 
στοιχες και ανάλογες της σχέσης εργασίας του οργανικές 
θέσεις, αυτού του Οργανισμού Εσωτερικής Υπηρεσίας, 
σύμφωνα με τις διαδικασίες που προβλέπει το άρθρο 28 
του Ν. 2738/1999. 

Η κατανομή του προσωπικού αυτού, καθώς και του προ¬ 
σωπικού που θα διοριστεί μελλοντικά, στις επιμέρους διοι¬ 
κητικές μονάδες γίνεται με απόφαση του Προέδρου του 
Δ.Σ., λαμβάνοντας υπόψη τις λειτουργικές ανάγκεςτων μο¬ 
νάδων, τα προσόντα, την πείρα και τις ειδικές γνώσεις των 
υπαλλήλων και τη σχετική εισήγηση των Προϊσταμένων. 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στους αντίστοιχους κω¬ 
δικούς αριθμούς για την κάλυψη της μισθοδοσίας του προ¬ 
σωπικού που θα ενταχθεί σύμφωνα με το άρθρο 7 στις θέ¬ 
σεις αυτού του Οργανισμού Εσωτερικής Υπηρεσίας. 

Η μελλοντική επιβάρυνση του προϋπολογισμού του νο¬ 
μικού προσώπου απάτην απόφαση αυτή είναι 120.000 ευ¬ 
ρώ και θα καλυφθεί από ιδίους πόρους του Δημοτικού Λι¬ 
μενικού Ταμείου Πάτμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 28 Απριλίου 2004 

Με εντολή Γ ενικού Γ ραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




